**Հայտերի ներկայացման հրավեր**

**Գերմանական միջազգային համագործակցության ընկերության (ԳՄՀԸ) կողմից իրականացվող «Ինտեգրված համայնքային զարգացում Հայաստանում» ծրագրի շրջանակներում գործընկեր համայնք դառնալու**

|  |  |
| --- | --- |
| **Ծրագիր՝** | «Ինտեգրված համայնքային զարգացում Հայաստանում» |
| **Իրականացնող՝** | Գերմանական միջազգային համագործակցության ընկերության (ԳՄՀԸ) |
| **Պատվիրատու՝** | Գերմանիայի տնտեսական համագործակցության և զարգացման դաշնային նախարարություն |
| **Ծրագրի տևողությունը՝** | 1 ապրիլի, 2024 թ. **–** 31 մարտի, 2027 թ. |
| **Հրավերի հրապարակման ամսաթիվ՝** | 1 հուլիսի, 2024 թ. |
| **Հայտերի ներկայացման վերջնաժամկետ՝** | 15 սեպտեմբերի, 2024 թ. |
| **Կարող են դիմել** | ՀՀ բոլոր միավորված համայնքները |

**Ինչպե՞ս դիմել**

1. Կազմել հետաքրքրվածությունը հիմնավորող գրություն
2. Լրացնել հայտը (համաձայն հավելված 1-ի).
3. Կցել օժանդակ փաստաթղթեր (տես Բաժին 3).
4. Փաթեթն էլեկտրոնային եղանակով (Word կամ PDF ձևաչափերով) ուղարկել [IMD-Armenia@giz.de](mailto:IMD-Armenia@giz.de) էլ. փոստի հասցեին՝ վերնագրի դաշտում նշելով ԻՀԶ հայտ. համայնքի անվանում
5. Հայտերի ներկայացման վերջնաժամկետն է **2024 թ. սեպտեմբերի 15-ը**։

**Բովանդակություն**

[1. Ծրագրի վերաբերյալ 3](#_Toc170385099)

[2. Համագործակցության ոլորտները 3](#_Toc170385100)

[3. Ովքե՞ր կարող են դիմել 5](#_Toc170385101)

[4. Ինչպե՞ս դիմել 5](#_Toc170385102)

[5. Գնահատման չափանիշները 6](#_Toc170385103)

[6. Ընտրության արդյունքների վերաբերյալ ծանուցում և մեկնարկ 7](#_Toc170385104)

[7. Ժամանակացույց 7](#_Toc170385105)

1. **Ծրագրի վերաբերյալ**

«**Ինտեգրված համայնքային զարգացում Հայաստանում**» (ԻՀԶ) ծրագրի նպատակն է բարձ­րաց­նել տեղական ինքնակառավարման մարմինների գործունեության արդյունավետությունը և քաղաքացիակենտրոնությունը։ Գործընկեր կառույցներին խորհրդատվության և աջակցության տրամադրման միջոցով ծրագիրը ձգտում է բարելավել համայնքային զարգացման շրջանակը՝ սերտորեն համագործակցելով ընտրված համայնքների հետ։ Ծրագրի շրջանակներում իրակա­նաց­վելիք գործողությունները միտված են լինելու ծառայությունների որակի ու մատչելիության բարձ­րաց­մանը, տեղական տնտեսական զարգացման խթանմանը, տեղական ինքնակառա­վար­ման օպտիմալացմանը և որոշումների կայացման գործընթացներում բնակիչների մասնակցու­թյանը։

Ծրագրի գործունեության ողջ ընթացքում (2024 թ. Ապրիլից մինչև 2027 թ. մարտ) գործընկեր համայնք­ների հաջողության պատմություններն ու քաղած դասերը տարածվելու են տարբեր ձևա­չա­փերով՝ հնարավորություն ստեղծելով այլ համայնքներում ևս կիրառել ինտեգրված հա­մայն­քային զարգացման հաջողված մոդելները։

Ծրագիրն իրականացվում է Գերմանական միջազգային համագործակցության ընկերության (ԳՄՀԸ) կողմից, Գերմանիայի տնտեսական համագործակցության և զարգացման դաշնային նա­խարարություն պատվերով և ՀՀ տարածքային կառավարման և ենթակառուցվածքների նա­խարարության հետ համագործակցությամբ։

1. **Համագործակցության ոլորտները**

Սույն հրավերի նպատակն է հատկորոշել ՀՀ 6 (վեց) միավորված համայնք, որոնց հետ կծա­վալ­վի սերտ գործընկերություն հետևյալ ոլորտներում.

* **Ծառայությունների մատուցման բարելավում**

Ծրագիրը կաջակցի համայնքներին թե՛ վարչական, թե՛ ոլորտային ծառայությունների բա­րե­լավման գործում։ Կիրականացվեն վարչական ծառայությունների գործընթացների օպտի­մալացում, թվայնացմանն ուղղված գործողություններ, արձագանքման մեխանիզմ­ների ներդրում և այլն։ Կիրականացվի ծառայությունների մարդակենտրոն մատուցման մե­թո­դաբանության վերաբերյալ անձնակազմի կարողությունների զարգացում։ Մեթոդա­բա­նու­թյան կիրառմամբ համատեղ ուժերով կմշակվի ընտրված ծառայության բարելավ­ման նախագիծ՝ միտված բնակիչների մասնակցության, վերջիններիս առաջ համայն­քա­պե­տարանի հաշվետվողականության, ծառայության որակի և ՏԻՄ-ի նկատմամբ վստա­հու­թյան բարձրացմանը։

Ակնկալվում է, որ համայնքապետարանները համագործակցության արդյունքում ձեռքբե­րած գիտելիքն ու փորձը կկիսեն մյուս համայնքների հետ՝ խթանելով հորիզոնական ուսու­ցումը։

Ընտրված ծառայության բարելավման նախագծի իրականացման նպատակով համայն­քա­պե­տա­րաններին կտրամադրվի **շուրջ 25,000**-ական եվրո ֆինանսական աջակցու­թյուն։ Ընդ որում, համայնքապետարանները պետք է ապահովեն նախագծի ընդհանուր արժեքի **առնվազն 20%-**ի չափով համաֆինանսավորում։

* **Տեղական տնտեսական զարգացում (ՏՏԶ)**

Համայնքների հետ համագործակցությամբ կհատկորոշվեն վերջիններիս մրցակցային առա­վելությունները և կուրվագծվեն ՏՏԶ հնարավորությունները։ Վերլուծության և խորհրդատ­վության միջոցով ծրագիրը կաջակցի համայնքներին վերհանել սեփական ուժեղ կողմերն և առանձնահատկությունները, որոնք կարող են նպաստել համայնքի կայուն զարգացմանն ու մրցակցայնության բարձրացմանը։ Ծրագրի շրջանակներում կմշակ­վեն **ներդրումային անձնագրեր**, որոնք կպարունակեն համայնքի տնտեսական մի­ջա­վայրի, ներդրումային ներուժի, գույքի և ենթակառուցվածքների վերաբերյալ տեղե­կություններ, որոնք հնարավորություն կտան ներգրավել ներդրումներ և խթանել տնտե­սական զարգացումը։

Ակնկալվում է, որ համայնքապետարանները համագործակցության արդյունքում ձեռքբե­րած գիտելիքն ու փորձը կկիսեն մյուս համայնքների հետ՝ խթանելով հորիզոնական ուսու­­­ցումը։

Բացի վերոնշյալից՝ համայնքապետարաններին կտրամադրվի **շուրջ 25,000**-ական եվրո ֆինանսա­կան աջակցություն տնտեսական զարգացման նախաձեռնության իրականաց­ման նպա­տա­կով։ Համայնքապետարանները պետք է ապահովեն նախագծի ընդհանուր արժեքի **առնվազն 20%-**ի չափով համաֆինանսավորում։

* **Համայնքի կառավարչական գործառույթների բարելավում**

օր.՝ պլանավորում, բյուջետավարում, մարդկային ռեսուրսների կառավարում, բնակիչ­նե­րի մասնակցություն և այլն (կհստակեցվի համայնքների հետ քննարկման միջոցով)

Ծրագրի թիմի հետ համատեղ համայնքապետարանը կանցկացնի որոշակի ոլորտներում կատարո­ղա­կանի գնահատում, որի միջոցով կվերհանվեն համայնքի ուժեղ կողմերը ու լավարկ­ման կարիք ունեցող բնագավառները։ Գնահատման գործիքը կառաջարկվի ծրագրի կողմից և կկիրառվի բացառապես համայնքապետարանի կողմից ներքին գործ­ըն­թացների բարելավման և ծրագրի շրջանակներում գործողությունների սահմանման նպատակով։ Հաջորդիվ համայնքապետարանի հետ համագործակցությամբ կմշակվեն վերջինիս արդյունավետության և քաղաքացիակենտրոնության բարելավմանն ուղղված թիրախային գործողություններ։ Ծրագրի ավարտին կրկին կանցկացվի կատարողականի գնահատում՝ չափելու սահմանված ոլորտներում արձանագրված արդյունքները և ուրվագծելու հետագա բարեփոխումները։

* **Փորձի և գիտելիքի փոխանակություն այլ համայնքների հետ**

Ծրագիրը խրախուսելու է փորձի ու գիտելիքի փոխանակության թե՛ հորիզոնական, թե՛ ուղ­ղահայաց ձևաչափերը՝ նպաստելով համայնքների հետ համագործակցության արդ­յուն­քում ստեղծված հաջողված փորձի, քաղած դասերի և օրինակելի մոտեցումների տա­րած­մանը։ Այս մոտեցումը համայնքներին հնարավորություն կտա օգտվել մեկմեկու փոր­ձից ու մասնագիտական հմտություններից։

1. **Ովքե՞ր կարող են դիմել**

Դիմում կարող են ներկայացնել ՀՀ **բոլոր 64 միավորված համայնքները**։

Ծրագրի շրջանակներում համայնքներից ակնկալվում է.

* Հիմնարար փոփոխությունների իրականացման համար (օր.՝ նոր մեթոդաբանություն­նե­րի կիրառում, գոյություն ունեցող գործընթացների և ընթացակարգերի վերանայում) մաս­նագիտական և գործառնական կարողությունների օգտագործման պատրաստակա­մու­թյուն։
* Ծրագրի շրջանակներում շարունակական ներգրավվածություն՝ ներառյալ նախագծերի իրականաց­ման ընթացքի ու արդյունքների մշտադիտարկում և պարբերական հաշվետ­վու­թյունների ներկայացում։
* Ծրագրային գործողություններին ակտիվ մասնակցություն՝ ներառյալ աշխատաժողով­ներ, գիտելիքի ու փորձի փոխանակության տարեր ձևաչափեր, այլ համայնքների հետ հա­մագործակցություն։
* Որոշումների կայացման գործընթացներին, ծառայությունների վերամշակման, ՏՏԶ և մյուս ոլորտներում բնակիչների ակտիվ ներգրավում։

1. **Ինչպե՞ս դիմել**

Համայնքապետարանները պետք է ներկայացնեն.

1. **Հետաքրքրվածությունը հիմնավորող գրություն**, որը պետք է.

* ցույց տա ծրագրի հետ գործընկերության հաստատմամբ համայնքի հետաքրքրվա­ծու­թյունը և պատրաստակամությունը,
* ստորագրված լինի համայնքի ղեկավարի կողմից,
* լինի առավելագույնը 1 (մեկ) էջ։

1. Լրացված **հայտը** (տե՛ս հավելված 1)։
2. **Ավագանու որոշում** ծրագրին մասնակցության և համաֆինանսավորման ապահովման վերաբերյալ (տե՛ս հավելված 2)։
3. **Օժանդակ փաստաթղթեր** (ըստ անհրաժեշտության և համայնքի հայեցողության)։

**Թերի հայտերը չեն դիտարկվի։**

Հայտերի փաթեթը պետք է էլեկտրոնային եղանակով (Word կամ PDF ձևաչափերով) ուղարկել [IMD-Armenia@giz.de](mailto:IMD-Armenia@giz.de) էլ. փոստի հասցեին՝ վերնագրի դաշտում նշելով **ԻՀԶ հայտ. համայնքի անվանում**։

Հայտերի ներկայացման վերջնաժամկետն է **2024 թ. սեպտեմբերի 15-ը**։ Ավելի ուշ ներկայաց­ված հայտերը չեն դիտարկվի։

Հայտերի ներկայացման հրավերի վերաբերյալ բոլոր հարցերը պետք է ուղարկվեն [IMD-Armenia@giz.de](mailto:IMD-Armenia@giz.de) էլ. փոստի հասցեին։ Հարցերի, պարզաբանումների և մանրամասների քննարկման նպատակով հետաքրքրված համայնքների համար կանցկացվեն տեղեկատվական առցանց հանդիպումներ (տե՛ս Բաժին 8` Ժամանակացույց)։

1. **Գնահատման չափանիշները**

Հայտերը գնահատվելու են 1-ից 5 միավորանոց սանդղակով՝ համաձայն հետևյալ չափանիշ­ների.

|  |  |  |
| --- | --- | --- |
| **Չափանիշ** | **Կշիռ %** | **Միավոր** |
| 1. Հայտում ներկայացված տեղեկությունների ամբողջականությունը և որակը | 10 | 1-5 |
| 2. Ծրագրի համապատասխանությունը համայնքի զարգացման ռազմավարությանը (հայտի բաժին 2) | 15 | 1-5 |
| 3. Ներկայացված գաղափարների ռելևանտությունը և որակը` ըստ ոլորտների (հայտի բաժին 3) |  |  |
| 3.1. Ծառայությունների մատուցում | 10 | 1-5 |
| 3.2. Տեղական տնտեսական զարգացում | 10 | 1-5 |
| 3.3. Կառավարչական գործառույթներ | 10 | 1-5 |
| 4. Ծրագրի արդյունքների կենսունակությունը (հայտի բաժին 4) | 20 | 1-5 |
| 5. Համայնքի ներդրումը (հայտի բաժին 5) | 15 | 1-5 |
| 6. Այլ դերակատարների հետ համագործակցությունը (հայտի բաժին 6) | 10 | 1-5 |
| **ԸՆԴԱՄԵՆԸ** | **100%** |  |

Գնահատման փուլից հետո առավել բարձր միավոր ստացած համայնքների հետ ըստ անհրա­ժեշ­տության կանցկացվեն հարցազրույցներ՝ հայտերի առավել մանրամասն ներկայացման և հնա­րավոր անորոշություն­նե­րի պարզաբանման նպատակով։

1. **Ընտրության արդյունքների վերաբերյալ ծանուցում և մեկնարկ**

Ընտրության գործընթացի ավարտին պես դիմած բոլոր համայնքապետարանները հրավոր ծանուցվում են արդյունքների և հետագա քայլերի վերաբերյալ։

**Ընտրված համայնքների և ԳՄՀԸ-ի միջև կնքվում է փոխընբռնման հուշագիր**։

1. **Ժամանակացույց**

|  |  |
| --- | --- |
| **Փուլ** | **Մոտավոր ժամանակացույց** |
| **Հայտերի ներկայացման հրավերի ներկայացում** | 1 հուլիսի, 2024 թ. |
| **Համայնքների համար տեղեկատվական հանդիպումներ\***  *\*անցկացվելու է առցանց՝ հետևյալ հղմամբ*  [*https://tinyurl.com/4uey33xs*](https://tinyurl.com/4uey33xs) | Արագածոտնի և Շիրակի մարզեր՝  15 հուլիսի, 2024 թ., 14:00-15:30  Արարատի և Արմավիրի մարզեր՝ 16 հուլիսի, 2024 թ., 11:00-12:30  Սյունիքի և Վայոց Ձորի մարզեր՝ 16 հուլիսի, 2024 թ., 14:00-15:30  Լոռու և Տավուշի մարզեր՝ 17 հուլիսի, 2024 թ., 11:00-12:30  Գեղարքունիքի և Կոտայքի մարզեր՝  17 հուլիսի, 2024 թ., 14:00-15:30 |
| **Հայտերի ներկայացման վերջնաժամկետ** | 15 սեպտեմբերի, 2024 թ. |
| **Հարցազրույցներ (ըստ անհրաժեշտության)** | 2024 թ. հոկտեմբեր |
| **Ընտրության արդյունքների վերաբերյալ ծանուցում դիմած համայնքներին** | 2024 թ. նոյեմբերի սկիզբ |
| **Փոխըմբռնման հուշագրի ստորագրում** | 2024 թ. նոյեմբերի վերջ |